CELEX: 62021TN0611
Language: hu
Date: 2021-09-23 00:00:00
Title: T-611/21. sz. ügy: 2021. szeptember 23-án benyújtott kereset – ADS L. Kowalik, B. Włodarczyk kontra EUIPO – ESSAtech ([vezeték nélküli, tartozék] távirányítók)

2021.12.13.   
            
            
               HU
            
            
               Az Európai Unió Hivatalos Lapja
            
            
               C 502/34
            
         
      2021. szeptember 23-án benyújtott kereset – ADS L. Kowalik, B. Włodarczyk kontra EUIPO – ESSAtech ([vezeték nélküli, tartozék] távirányítók)
      (T-611/21. sz. ügy)
      (2021/C 502/51)
      A keresetlevél nyelve: lengyel
      
         Felek
      
      
         Felperes: ADS L. Kowalik, B. Włodarczyk s.c. (Sosnowiec, Lengyelország) (képviselő: M. Oleksyn jogtanácsos)
      
         Alperes: az Európai Unió Szellemi Tulajdoni Hivatala (EUIPO)
      
         A másik fél a fellebbezési tanács előtti eljárásban: ESSAtech (Přistoupim, Cseh Köztársaság)
      
         Az EUIPO előtti eljárás adatai
      
      
         A vitatott formatervezési minta jogosultja: a felperes.
      
         A vitatott formatervezési minta: (vezeték nélküli, tartozék) távirányítók közösségi formatervezési minta – 4 539 302–0001. sz. közösségi formatervezési minta.
      
         A megtámadott határozat: az EUIPO harmadik fellebbezési tanácsának 2021. július 5-én hozott határozata (R 1070/2020-3. sz. ügy).
      
         Kereseti kérelmek
      
      A felperesek azt kérik, hogy a Törvényszék:
      
                  —
               
               
                  helyezze hatályon kívül a megtámadott határozatot;
               
            
                  —
               
               
                  az EUIPO-t és a fellebbezési tanács előtti eljárásban részt vevő másik felet kötelezze saját költségeik viselésére, továbbá az EUIPO-t és a fellebbezési tanács előtti eljárásban részt vevő másik felet kötelezze a felperes részéről felmerült költségek viselésére, beleértve az EUIPO előtti eljárásban felmerült költségeket is.
               
            
         Jogalapok
      
      
                  —
               
               
                  A 6/2002/EK tanácsi rendelet 8. cikke (1) bekezdésének az e rendelet 25. cikke (1) bekezdésének b) pontjával összefüggésben értelmezett rendelkezéseinek megsértése, valamint a DOCERAM C-395/16. sz. ügyben (1) megállapított jogszabálysértés és az Európai Unió Alapjogi Chartája 41. cikke (2) bekezdése c) pontja és 41. cikke (1) bekezdése (a megfelelő ügyintézés elve) összefüggő rendelkezéseinek megsértése;
               
            
                  —
               
               
                  a 6/2002 tanácsi rendelet 63. cikke (1) bekezdésének az e rendelet 63. cikke (2) bekezdésével összefüggésben értelmezett rendelkezéseinek megsértése, valamint a DOCERAM C-395/16. sz. ügyben megállapított jogszabálysértés és az Európai Unió Alapjogi Chartája 41. cikke (2) bekezdése c) pontja és 41. cikke (1) bekezdése (a megfelelő ügyintézés elve) összefüggő rendelkezéseinek megsértése.
               
            
         (1)  A C-395/16. sz., DOCERAM GmbH kontra CeramTec GmbH ügyben 2018. március 8-én hozott ítélet, EU:C:2018:172.